Henry Sildaru

Henry Sildaru (sündinud 26. augustil 2006 Tallinnas) on eesti vigursuusataja.

Henry Sildaru tegi tiitlivõistluste debüüdi 14 aasta ja 7 kuu vanusena 2021. aasta märtsis Krasnojarskis toimunud vigursuusatamise juunioride maailmameistrivõistlustel. Neil võistlustel tuli ta juunioride maailmameistriks rennisõidus ja on sellega oma alal läbi aegade noorim juunioride maailmameister. Varem kuulus see rekord tema õele Kelly Sildarule, kes võitis oma esimese kuuest juunioride MM-tiitlist 2017. aastal, kui ta oli 15 aasta ja 1 kuu vanune.

Sportlaskarjäär ja saavutused

2021
Märtsikuus Venemaal Krasnojarskis toimunud vigursuusatamise juunioride maailmameistrivõistlustel sai Henry Sildaru rennisõidus kuldmedali ja pronksmedali pargisõidus. Maailmameistrivõistluste viimasel alal, Big Air hüpete lõppvõistlusel, sai ta kuuenda koha.

Isiklikku 
Tema treeneriks on tema isa Tõnis Sildaru. Tema õde on Kelly Sildaru.

Ta õpib Tallinna Saksa Gümnaasiumis.

Henry Sildaru on kaasa löönud erinevates filmiprojektides, nendest nimekaim on "This Is Home", kus teeb kaasa ka maailmakuulus suusataja ja filmitegija Candide Thovex.

Viited 

Eesti suusatajad
Vigursuusatajad
Sündinud 2006